**Opis poslova, podaci o plaći, način obavljanja prethodne provjere znanja i sposobnosti kandidata, područje provjere te pravni i drugi izvori za pripremanje kandidata za provjeru znanja i sposobnosti**

**za prijam u službu** **vježbenika na određeno vrijeme od 12 mjeseci koji će se osposobljavati za službu i obavljati vježbeničku praksu (vježbenički staž) u Jedinstvenom upravnom odjelu Općine Vidovec, na poslovima radnog mjesta: VIŠI STRUČNI SURADNIK ZA OPĆE POSLOVE I EU FONDOVE**

Na temelju članka 17. i članka 19. stavaka 1. i 4., a u vezi s člankom 86. stavkom 1. Zakona o službenicima i namještenicima u lokalnoj i područnoj (regionalnoj) samoupravi ("Narodne novine" broj 86/08, 61/11, 4/18, 96/18 i 112/19), pročelnica Jedinstvenog upravnog odjela raspisala je javni natječaj za prijam u službu **vježbenika na određeno vrijeme od 12 mjeseci koji će se osposobljavati za službu i obavljati vježbeničku praksu (vježbenički staž) u Jedinstvenom upravnom odjelu Općine Vidovec, na poslovima radnog mjesta:** **VIŠI STRUČNI SURADNIK ZA OPĆE POSLOVE I EU FONDOVE**

**UPUTE I OBAVIJESTI KANDIDATIMA/KINJAMA** (u daljnjem tekstu: kandidat u odgovarajućem padežu)

**Osnovni podaci o radnom mjestu:**

|  |
| --- |
| **Poslovi radnog mjesta** |
| Prati natječaje koji se odnose na mogućnost apliciranja za dobivanje sredstava iz pretpristupnih i strukturnih fondova iz EU; sa drugim subjektima priprema projekte za participaciju u raspisanim natječajima; vodi stručne poslove vezane za pretpristupne programe EU; vrši suradnju s tijelima državne uprave, tijelima Europske komisije i drugim međunarodnim i nacionalnim tijelima vezano uz pitanja pretpristupne pomoći EU te uz pitanja regionalnog razvoja i međunarodne suradnje; za potrebe Općine Vidovec izrađuje dokumentaciju potrebnu za izradu projekta; prati razvoj projekta od početka do kraja |
| Obavlja poslove odnosa s javnošću, ako oni nisu izričito dani drugom tijelu ili osobi, a u sklopu toga vrši redovito izvješćivanje medija o odlukama općinskog načelnika i radu Općine Vidovec sukladno naputcima općinskog načelnika |
| Brine se o ažuriranju sadržaja na službenoj mrežnoj stranici Općine Vidovec i brine o kvaliteti i o točnosti objavljenih informacija |
| Sudjeluje u izradi programa obilježavanja dana Općine, te općinskih manifestacija kao i programa međunarodne suradnje i suradnje s prijateljskim gradovima i općinama |
| Obavlja poslove službenog protokola, organizacije posjeta, dočeka, prihvata i boravaka gostiju prilikom službenih posjeta, svečanih i službenih manifestacija |
| Redovito surađuje s nadležnim županijskim uredima i ministarstvima kao i registriranim udrugama građana; |
| Obavlja i druge poslove iz djelokruga Jedinstvenog upravnog odjela po nalogu pročelnika Jedinstvenog upravnog odjela |

**PODACI O PLAĆI**

Za vrijeme trajanja vježbeničkog staža vježbenik ima pravo na 85% plaće radnog mjesta najniže složenosti njegove stručne spreme, odnosno 85% osnovne plaće radnog mjesta viši stručni suradnik za opće poslove i EU fondove, kojeg čini umnožak koeficijenta složenosti poslova 2,43 uz osnovicu plaće u bruto iznosu od 706,00 EUR.

**UPUTE ZA PRIPREMANJE KANDIDATA ZA TESTIRANJE**

**PRAVNI I DRUGI IZVORI ZA PRIPREMANJE KANDIDATA ZA TESTIRANJE**

**Opći dio**

Pitanja kojima se testira poznavanje osnova djelokruga jedinica lokalne i područne (regionalne) samouprave i samoupravnog djelokruga Općine Vidovec temelje se na slijedećim izvorima:

1. Zakon o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20)
2. Zakon o općem upravnom postupku („Narodne novine“ broj 47/09, 110/21)
3. Statut Općine Vidovec (“Službeni vjesnik Varaždinske županije“ broj 20/21)

**Posebni dio**

Pitanja kojima se testira provjera poznavanja zakona i drugih propisa vezanih uz djelokrug organizacijske jedinice u koju se kandidat prima i poslova na koje se prima temelje se na slijedećim izvorima:

1. Zakon o institucionalnom okviru za korištenje fondova Europske unije u Republici Hrvatskoj („Narodne novine“ br.116/21 )
2. Uredba o funkcijama, zadaćama i odgovornosti Koordinacijskog tijela u institucionalnom okviru za korištenje fondova Europske unije u Republici Hrvatskoj u financijskom razdoblju od 2021. do 2027. godine („Narodne novine“ br.96/2022)
3. Uredba o tijelima u sustavu upravljanja i kontrole za provedbu programa iz područja konkurentnosti i kohezije za financijsko razdoblje 2021. – 2027. („Narodne novine“ br. 96/2022)
4. Uredba o tijelima u sustavu upravljanja i kontrole za provedbu programa iz područja teritorijalnih ulaganja i pravedne tranzicije za financijsko razdoblje 2021. – 2027. („Narodne novine“ br.96/2022)
5. Odluka o sustavu upravljanja i praćenju provedbe aktivnosti u okviru Nacionalnog plana oporavka i otpornosti 2021. – 2026. („Narodne novine“ br.78/21)
6. Zakon o sustavu strateškog planiranja i upravljanja razvojem RH („Narodne novine“ br. 123/17, 151/22)
7. Uredba o smjernicama za izradu akata strateškog planiranja od nacionalnog značaja i značaja za jedinice lokalne i područne (regionalne) samouprave („Narodne novine“ 37/2023 )
8. Zakon o regionalnom razvoju Republike Hrvatske („Narodne novine“ br.147/14., 123/17. i 118/18.).
9. Odluka o razvrstavanju jedinica lokalne i područne (regionalne) samouprave prema stupnju razvijenosti („Narodne novine“ br.132/17)
10. Uredba o indeksu razvijenosti („Narodne novine“ br.131/2017)
11. Zakon o javnoj nabavi („Narodne novine“ br.120/2016, 114/2022) - pisana provjera odnosit će se samo na sljedeće članke: članak 12-15., 28., 85., 198., 200., 227-229., 306., 398., 400-405. i 434.

Prethodnoj provjeri znanja i sposobnosti kandidata mogu pristupiti samo kandidati koji ispunjavaju formalne uvjete javnog natječaja.

**\*\*\*\***

**PRAVILA I POSTUPAK TESTIRANJA**

Po dolasku na provjeru znanja, od kandidata će biti zatraženo predočavanje odgovarajuće identifikacijske isprave radi utvrđivanja identiteta. Kandidati koji ne mogu dokazati identitet neće moći pristupiti testiranju. Za kandidata koji ne pristupi testiranju smatrati će se da je povukao prijavu na natječaj.

Po utvrđivanju identiteta, kandidati će pristupiti pisanoj provjeri znanja.

Navedena provjera traje 60 minuta.

Kandidati su dužni pridržavati se utvrđenog vremena i rasporeda testiranja.

Za vrijeme provjere znanja i sposobnosti **nije dopušteno:**

* koristiti se bilo kakvom literaturom odnosno bilješkama;
* koristiti mobitel ili druga komunikacijska sredstva;
* napuštati prostoriju u kojoj se odvija provjera;
* razgovarati s ostalim kandidatima;
* na bilo koji drugi način ometati koncentraciju ostalih kandidata.

Kandidati koji će se ponašati neprimjereno ili će prekršiti jedno od gore navedenih pravila biti će udaljeni s testiranja, a njihov rezultat i rad Povjerenstvo za provedbu natječaja neće bodovati.

Prethodna provjera znanja i sposobnosti kandidata sastoji se od pisanog testiranja i intervjua.

Za svaki dio provjere znanja dodjeljuje se od 1 do 10 bodova.

Intervju se provodi samo s kandidatima koji su ostvarili najmanje 50% bodova iz svakog dijela provjere znanja i sposobnosti.

Povjerenstvo za provedbu natječaja kroz intervju s kandidatima utvrđuje interese, profesionalne ciljeve i motivaciju istih za rad u jedinici lokalne samouprave.

Rezultati intervjua boduju se na isti način kao pisano testiranje.

Kandidati koji su pristupili testiranju imaju pravo uvida u rezultate provedenog postupka.

Nakon provedenog testiranja i intervjua Povjerenstvo za provedbu natječaja utvrđuje rang-listu kandidata prema ukupnom broju bodova ostvarenih na testiranju i intervjuu.

Povjerenstvo za provedbu natječaja dostavlja pročelnici Izvješće o provedenom postupku, koje potpisuju svi članovi Povjerenstva.

Pročelnica donosi rješenje o prijmu izabranog kandidata, koje će biti dostavljeno svim kandidatima koji ispunjavaju formalne uvjete natječaja.

Kandidat koji nije zadovoljan rješenjem o prijmu izabranog kandidata može podnijeti žalbu načelniku Općine Vidovec u roku od 15 dana od dana dostave rješenja.

**POZIV ZA TESTIRANJE BITI ĆE OBJAVLJEN, NAJMANJE 5 DANA PRIJE TESTIRANJA, NA WEB STRANICI** [**WWW.VIDOVEC.HR**](http://WWW.VIDOVEC.HR) **I OGLASNOJ PLOČI OPĆINE VIDOVEC.**

Za vrijeme boravka u prostorijama Općine Vidovec kandidati su dužni poštivati kućni red i postupati prema uputama službenih osoba.

**Povjerenstvo za provedbu natječaja**